**Беларуская мова. “Падзел слоў для пераносу”. ( Па планіраванню урок быў 2.10.2018)**

**Мэты:**

* Фарміраваць у вучняў уменні і навыкі дзяліць словы для пераносу, практыкаваць у падзеле слоў на на склады і для пераносу, прывучаць выкарыстоўваць перанос на пісьме
* Садзейнічацьзамацаванню навыкаў дзяліць словы на склады, фарміраванню арфаграфічнай пільнасці, зоркасці; узбагачаць слоўнікавы запас вучняў.
* выхоўваць павагу і любоў да роднай мовы; прывіваць цікавасць да прадмета, выхоўваць добразычлівыя адносіны адносіны паміж вучнямі, акуратнасць пры пісьме

**Тып урока:**камбінавы ўрок

**Абсталяванне:** падручнік, сняжынкі, асабістыя карткі, карткі з рознаўзроўневымі заданнямі, малюнак савы, Нязнайкі, карткі са словамі для гульні, памяткі для кожнага вучня

**Ход урока**

**1.Арганізацыйны момант. Стварэнне псіхалагічнага настрою на ўрок.**

Чалавеку патрэбна не слава,
а людская ўвага і ласка,
і сардэчнае шчырае слова,
і вясёлая добрая казка.
Чалавеку патрэбна ўсмешка
незнаёмых вачэй і знаёмых.

* Давайце усміхнёмся адзін аднаму, і свае ўсмешкі падарым прысутным тут гасцям,. Жадаю вам плённай працы!

–Сядайце, калі ласка, з дапамогай палітры настрою, пакажыце свой настрой у пачатку ўрока.

- Я рада, што ва ўсіх настрой добры, спадзяюся, што такім ен у вас будзе на працягу ўсяго ўрока.

І правядзём наш урок пад дэвізам: “Уперад! За ведамі!”

* А вы любіце глядзець тэлеперадачы?
* А якія перадачы вы любіце глядзець?

Сёння мы будзем самі ўдзельнічаць у тэлеперадачы “У свеце цікавага”. У нашай студыі ўстаноўлены скрытыя камеры, якія будуць здымаць перадачу, а за нашай працай будзе сачыць Мудрэйшая сава, якая будзе вырашаць, ці можна будзе тэлеперадачу паказаць другім гледачам. А таксама за нашай працай будуць назіраць вопытныя прадзюсары, і калі ваша праца ім спадабаецца, то ў будучым яны змогуць з вамі працаваць далей.

**2. Актуалізацыя ведаў**

Мы пачынаем. Гатовы?

(тром слабым вучням даю карткі са словамі: цішы, сняжынкі, душы, словы неабходна падзяліць на склады)

( Гучыць музыка. Я чытаю верш Д.Бічэль-Загневатай).

*Лёгкія****сняжынкі****ў****цішы***

*Долу апускаюцца нясмела.*

*Светла ў полі, светла на****душы****,*

*Лёгкія сняжынкі ў цішы*

- Што вы ўявілі сабе, слухаючы верш?( Адказы дзяцей.)

- У якую пару года гэта можа адбывацца? (у зіму)

- А якія месяцы сустракаюць нас у зімовым царстве? Назавіце мне іх, калі ласка, на рускай мове.

А хто ведае іх назвы на беларускай мове?

* Скажыце мне, чаму у першым радку пішацца ў? (успамінаем правіла)
* Звярніце ўвагу на выдзеленыя словы. Што вы ведаеце пра літару ж у беларускай мове. (абазначае гук [ж], які заўсёды цвёрды, а ў рускай мове - мяккі )
* Што вы ведаеце пра літару ш?
* Некалькі вучняў выконвалі індывідуальнае заданне. Ім неабходна было падзяліць словы на склады. Давайце праверым, як яны выканалі свае заданні.
* (вучні выходзяць і дзеляць свае словы, астатнія правяраюць)

**\* Хвілінка чыстапісання.**

- Пра што ішла гаворка ў вершы? (пра сняжынкі)

Сняжынкi заляцелi да нас у клас. Паглядзiце, якiя прыгожыя. Якую лiтару вам нагадвае вось гэта сняжынка? **(ж)**

Прапаную Вам на хвілінцы чыстапісання прапісаць літару ж.

* Скажыце, з якіх элементаў складаецца літара ж?

Прапiшыце лiтару ***ж*,** спалучэнне ***жы, жа, жо*** адзiн радок

* Ацаніце сябе на палях

Запішам словы пад дыктоўку:

***Сцюжа дожджык***

* Што агульнага ў словах? (ёсць літара ж, яны слоўнікавыя)
* Падзяліце словы вертыкальнымі лініямі на склады. Памяняйцеся сшыткамі, праверце адзін аднаго. Ацаніце на палях правільнасць выканання.
* Колькі складоў у словах?
* Ад чаго залежыць колькасць складоў?
* Скдадзем сказ са словам дожджык.
* А каб было лягчэй, папрацуем у парах. У вас на партах ляжаць словы. Складзіце з іх сказ. Хто хутчэй справіцца?
* ***Ластаўкі нізка лётаюць – хутка пойдзе дожджык.***
* Запішыце яго.

- А Мудрэйшая сава ў нашай студыі назірае за нашай працай. Як пішам, мы паказалі…. Ідзем далей

**3. Аб’яўленне тэмы і задач ўрока**

- Скажыце, а для чаго нам патрэбна ўменне дзяліць словы на склады? Успомніце з першага класа…

- Здагадаліся пра што пойдзе гаворка на ўроку? (пра перанос слоў)

- Якія задачы мы паставім перад сабой?

\* навучыцца правільна пераносіць словы.

- А што мы павінны для гэтага ўмець? (правільна дзяліць словы на склады). Як бачым усе узаемазвязана. Вось як важна быць уважлівым на кожным уроку.

- Чаму мы яшчэ мы вучымся на ўроку мовы? (акуратна і прыгожа пісаць, гаварыць па-беларуску)

**4. Вывучэнне новага матэрыялу**

- Правілы пераносу слоў мы з вамі вучылі і на ўроку рускай мовы.

- Пагэтаму, давайце ўспомнім, як жа пераносяцца словы з аднаго радка на другі?

* па складах
* адну літару не пераносяць і пакідаюць на радку

( вывешваю 2 табліцы).



**Праца з падручнікам**

*\* Чытаем правіла (адзін з вучняў),стар 38*

*- Ці правільна мы ўсе сказалі?*

*Практ.78.*

*Чытаем заданне. Прачытайце прыказкі. Чаму так гавораць?*

*Якія словы можна па рознаму падзяліць для пераносу?*

*Спішыце прыказкі, падзяліўшы словы для пераносу.*

*Разбіраем па адной прыказке. Адзін вучань ля дошкі*

**-**Крышачку стаміліся, давайце адпачнем.

**Фізкульхвілінка**

Выкананне задання. *“Рабі, як я…” (пад музыку)*

***Гімнастыка для вачэй.***

* частае марганне;
* “стральба ” вачамі улева-управа, уверх-уніз, закрыць вочы.

**5. Замацаванне**

- Да нас на урок завітаў яшчэ адзін госць. Хто гэта? ( Нязнайка)

- У яго здарылася бяда. Яму неабходна было падзяліць словы для пераносу. І вось як ён выканаў заданне.

*За – йка, піс- ьмо, ла – ўка*

* Скажыце, ці правільна Нязнайка падзяліў словы для пераносу? (не).
* Дзе ен зрабіў памылку? Давайце сфармулюем правіла разам і запішам гэтыя словы ў сшытак, правільна падзяліўшы іх для пераносу.
* *Зай-ка, пісь-мо, лаў-ка*

Літары й, ў, ь не аддзяляюцца ад папярэдняй літары.

* Чытаем правіла на стар.38
* Ітак, якія правілы пераносу мы ведаем? (называем усе правілы)
* Нязнайка вам вельмі удзячны за дапамогу. І хоча пагуляць з вамі у гульню. “Правільна ці це”
* На партах ляжаць сігнальныя дапаможнікі з чырвоным і зяленым колерамі. Я вам паказваю словы, падзеленыя для пераносу. Калі слова падзелена правільна, вы з паказваеце зялены колер, калі не – чырвоны.

*Май-ка, кан-ькі, ву-чань, і-ней, Іры-на, Па-ўлік, а-ловак, сшы-так, сто-л, доў-гі, сне-жань, а-рэхі.*

* А мудрая сава хоча праверыць, як вы зразумелі тэму ўрока і прапануе вам наступнае заданне.

**Дыферэнцыйная работа.**

* У вас на партах ляжаць карткі з 3 заданнямі. Першае заданне самае легкае
* Другое заданне сярэдняй цяжкасці, а ў трэцім заданні неабходна добра падумаць і прыкласці больш намаганняў.
* Выберыце адно з трох заданняў, якое вам па сілам.
1. **Запішы словы, якія можна пераносіць**.

*Акунь, карп, карась, шчупакі.*

1. **Запішыце словы, якія правільна падзелены для пераносу.**

*Шко-ла, і-ней, дзянь-кі, за-йцы, дрэў-ца.*

1. **Запішыце словы, якія можна пераносіць, дзелячы іх для пераносу.**

*Клас, сшытак, гульня, просьба, убор, урок, дзень, імя, аўтобус, шайба.*

* Самакантроль. На дошцы запісаны правільныя адказы

Ацаніце сваю работу

\*\*\* **Работа па падручніку**

Зноў звернемся да падручніка. Пр.80.

*Са слоў сладзіце сказ і запішыце.Выдзеленае слова падзяліце для пераносу.*

 **А зараз папрацуем у парах** па рабочым сшыткам на друкаванай аснове. . с.22,пр. 37. Прачытайце і падкрэсліце словы,якія можна перанесці з аднаго радка на другі.

**6. Дамашняе заданне.**

Пр. 82,с.39

* **7. Падвядзенне вынікаў урока**

- Давайце вернемся да нашай схемы

-Як трэбы дзяліць словы для пераносу?

-Якія правілы набходна выконваць?

-Якое правіла пераносу мы вывучылі сення?

Вось такая памятка, дапаможа вам лепш запомніць правілы пераносы. Кожны атрымлівае такую памятку за працавітасць на ўроку.

**8 .Рэфлексія. Ацэньванне**

* Ацаніце сваю класную работу работу ў сшытках. Звярніце ўвагу на акуратнаць пры пісьме і правільнасць выкананых заданняў. (ацэньванне)
* У вас на партах ляжаць сняжынкі з рознымі тварамі:
* Калі вы ўсе заданні на ўроку выконвалі самастойна, усе было зразумела – вазьміце вясёлую сняжынку; калі вам неабходна дапамога і вам не ўсе было зразумела – вазьміце сур’езную сняжынку; і калі тэма вызвала ў вас шмат цяжкасцей – сумную сняжынку.
* Пакажыце мне сняжынкі
* Пытаю ў некаторых вучняў, чаму яны выбралі свае сняжынкі.
* Наша тэлеперадача “У свеце цікавага” падышла да канца. Мудрэйшая сава на працягу ўрока уважліва сачыла за вамі і засталася задаволеная вашай працай. Яна дзякуе кожнаму за ўдзел у тэлеперадачы.

*Зараз скончыцца ўрок.*

*Пакладзі хутчэй дружок,*

*У партфель усё хутка,лоўка-*

*Кнігу, сшытак і алоўкі....*